Ջոել Ն. Ուորդ

**Ջոել Նաթան Ուորդ** (անգլ․՝ Joel Nathan Ward, ), արտարժույթի նախկին վաճառող է, ով խոստովանել է խարդախության և փողերի լվացման մասին  և դատապարտվել է ինը տարվա դաշնային բանտարկության, գումարած երեք տարվա վերահսկվող ազատ արձակման։

## Կյանքը
Ուորդը ծնվել է Կալիֆորնիայի Մոդեստո քաղաքում։ Նա ավարտել է Beyer High School-ը և հաճախել է տեղական համայնքային քոլեջ, այնուհետև աշխատել է մի շարք աշխատատեղերում, այդ թվում՝ իր հոր շինարարական ընկերությունում։ 1990-ականների սկզբին նա աշխատել է անշարժ գույքի պլանավորման ընկերությունում, որտեղ հետաքրքրվել է արտարժույթի առևտրով։

Ուորդը սովորել է առևտուր անել արտարժույթով Սակրամենտոյի Կալիֆորնիա արտարժույթի դպրոցի միջոցով՝ 1999 թվականի վերջին։ 2003 թվականին նա սկսել է դասավանդել արտարժույթի առևտուրը նույն դպրոցում՝ «Learn:Forex» անունով։ 2003 թվականի մարտին նա գործարկել է «Joel Nathan Forex Fund»–ը (JNF) ներգրավելով մոտ $300,000: 2004 թվականի վերջին Ուորդը գնել է Learn:Forex դպրոցը և սկսել ելույթ ունենալ ներդրումային կոնվենցիաներում։

Նա որոշ հայտնիություն է ձեռք բերել ֆինանսական շուկաներում, հատկապես արտարժույթի շուկայում։ Market Watch-ը, Wall Street Journal-ը և տպագիր և առցանց լրատվական այլ ծառայություններ հրապարակել են Ուորդի շաբաթական մեկնաբանությունները արտարժույթի բորսայի շուկայի վերաբերյալ։ Մինչև 2005 թվականը Ուորդը ներդրողների միջոցներից ավելի քան 7 միլիոն դոլար է տնօրինել։

Նախքան իր իրավական դժվարությունները, նա մեջբերել է Financial Times-ը արտարժույթի շուկայում էթիկայի մասին:

## Անկումը
Նրա առևտրային կարիերայի ընթացքում 110 մարդ վստահել է Ուորդին իրենց գումարից 15 միլիոն դոլար, ընդ որում, ավելի քան 1 միլիոն դոլար վերցրել են սխեմայի վերջին շաբաթներին։ Ուորդը և նրա աշխատակիցները վաճառել են այս գումարից միայն 2 միլիոն դոլարը՝ կորցնելով 1,84 միլիոն դոլար։ Առևտրի ենթարկված 24 հաշիվներից 22-ը կրել են վնասներ, իսկ մյուս երկու հաշիվներում շահույթը կազմել է 1000 ԱՄՆ դոլարից պակաս։ Գումարի մնացած մասը Ուորդն օգտագործել է իրեն $180,000 տարեկան աշխատավարձ վճարելու, իր առևտրային դպրոցի բիզնեսը աջակցելու, իր «առևտրային հանգիստների ընթացքում» 5 աստղանի հյուրանոցներում մնալու և 3,7 միլիոն դոլար վճարելու համար որպես «հանգստացնող վճարումներ» ներդրողներին, ովքեր գումար էին պահանջում իրենց ենթադրաբար շահավետ գործարքներից։ Նա նաև ստեղծել է Merrill Lynch-ի ֆիկտիվ քաղվածքներ՝ ցույց տալու համար, որ մեկ ներդրողի հաշվի մնացորդը կազմում է 9,5 միլիոն դոլար։

2006 թվականի օգոստոսին Washington Mutual Bank-ը կապ է հաստատել իշխանությունների հետ՝ կասկածեր հայտնելով Ուորդի բանկային գործունեության վերաբերյալ։ 2006 թվականի նոյեմբերին Ուորդը էլեկտրոնային փոստով ուղարկել է իր ներդրողներին եհտևյալ բովանդակությամբ նամակ. «JNF-ում միջոցներ չեն մնացել, քանի որ բոլոր գումարները յուրացվել են»։  Ձեռագիր խոստովանության մեջ, որ Ուորդը տվել է իր կնոջը, և որը հետագայում տրվել է ՀԴԲ-ին, Ուորդը գրել է շատ անձնական անհանգստության և նույնիսկ իր մեղքի պատճառով սեփական կյանքը խլելու հնարավորության մասին։ Այդ համատեքստում նա գրել է, որ «ինքն իրեն զգում է որպես ֆինանսական սերիական մարդասպան»  և «պարզապես մեկ այլ ստահակ արտիստ, որը ծերերին զրկում է իրենց թոշակի գումարից»։ Հետագայում նա ամուսնալուծվել է։

Ուորդը դատապարտվել է 9 տարվա ազատազրկման՝ 2016 թվականի փետրվարի 24-ին նախատեսված ազատ արձակման ժամկետով։ «Ջոել Նաթան Ուորդը վաստակել է դատարանի կողմից նշանակված ինը տարվա ազատազրկման յուրաքանչյուր րոպեն։ Նա կոպտորեն խաբել է բազմաթիվ զոհերի՝ ավելի քան 11 միլիոն դոլարի չափով», - հայտարարել է ԱՄՆ դատախազ Սքոթը։ Մի քանի տուժողներ խոսել են դատավճռի կայացման նիստի ժամանակ՝ դատավորին պատմելով Ուորդի վարքագծի հետևանքով առաջացած ֆինանսական ավերածությունների և փոխհատուցման իրենց հույսերի մասին։ Ուորդի դատավճիռը կայացնելիս դատավոր Բերելը հայտարարել է, որ Ուորդը «խաբել է շատ մարդկանց։ Նա ավելի քան 11 միլիոն դոլարի վնաս է պատճառել, և շատ ներդրողներ կրել են կործանարար կորուստներ»։ Ուորդին նաև հանձնարարվել է փոխհատուցում վճարել 11,275,501.53 ԱՄՆ դոլարի չափով և ազատազրկման ժամկետի ավարտից հետո կրել երեք տարի վերահսկվող ազատ արձակում։ Դատավճիռը կայացնելուց անմիջապես հետո նրա նկատմամբ որպես խափանման միջոց է ընտրվել կալանավորումը։

Ամբաստանյալն առաջարկել էր իրեն թույլ տալ մնալ բանտից դուրս, մինչ նա փորձել է միջոցներ ստեղծել արտարժույթով ավելի շատ առևտուր անելով, որպեսզի փոխհատուցի ներդրողներին։ Ուորդի նախկին զոքանչի խոսքերով, 92 խաբված ներդրողներից 53-ը աջակցել են ծրագրին։ Դատախազները պատասխանել են, որ «Ուորդը շարունակում է խաբել իր զոհ ներդրողներին՝ խթանելով JNF-ի վերականգնման ծրագիրը»։ Մերժելով այդ ծրագիրը՝ դատավոր Բյուրելը հայտարարել է, որ «իր հանցագործությունների մեծությունը, տնտեսական հանցագործությունների կատարման և քողարկման ձևը և հանցավոր գործունեության տևողությունը» պահանջում է երկարաժամկետ ազատազրկում։

## Տես նաև
* Ֆորեքս խարդախություն

## Ծանոթագրություններ